ma vaatan, et ma olen kohvikutest ja restoranidest viimasel ajal kuidagi  vähevõitu kirjutanud, aga siit nüüd tuleb...  käisime reede õhtul el pashas söömas - esimene ehtne lähis-ida restoran Tallinna vanalinnas, nagu nad ise ütlevad. valik eelroogadest oli mõnus ning kana kebab väga mahlane ja hea. interjööril polnud ka viga, teenindus oli enam-vähem.  suurema osa laupäevast veetsin voodis (ilm oli selline, et raamatuga voodis viibimine tundus parim ajaviide), aga natuke järve brezzas sushit süüa ja artises "vicky cristina barcelonat" vaadata (mida ma olin näinud, aga  mis oli ikka väga hea) jõudsin ka.  pühapäeva mahtus hommikusöök tsirkusega ehk kumu kohvik + viienda korruse näitused, nurr. tomati-mozzarellasalat oli hea ja see šokolaadi-pistaatsiasai tekitab konkreetselt sõltuvust! hiljem sõin rocca al mare silkis veel sushit, see oli ka tore :)